ראש ה-FBI

מנהל לשכת החקירות הפדרלית (באנגלית: Director of the Federal Bureau of Investigation), הידוע בעברית כראש ה-FBI, הוא העומד בראש לשכת החקירות הפדרלית (FBI) והפקיד האמון על הניהול היומיומי של ה-FBI. ראש ה-FBI מתמנה לתקופת כהונה יחידה בת 10 שנים על ידי נשיא ארצות הברית, בכפוף לייעוץ והסכמת הסנאט של ארצות הברית. ה-FBI היא סוכנות ממשלתית לאכיפת החוק בתוך מחלקת המשפטים של ארצות הברית, לכן ראש ה-FBI כפוף אל התובע הכללי של ארצות הברית.

ראש ה-FBI היה מדווח במישרין לנשיא על כל נושא שהתעורר בתוך הלשכה, עד לחקיקת חוק הרפורמה במודיעין ומניעת הטרור משנת 2004, שנחקק בעקבות פיגועי 11 בספטמבר. מאז, המנהל מדווח בנוסף גם לראש המודיעין הלאומי, מאחר שה-FBI היא חלק מקהילת המודיעין האמריקאית.

ראש ה-FBI הנוכחי הוא קאש פאטל, שהושבע לתפקידו ב-21 בפברואר 2025.

 התפקיד 
ראש ה-FBI ממונה בידי נשיא ארצות הברית, ומאז 1972 מינויו כפוף לאישור הסנאט של ארצות הברית. ג'ון אדגר הובר, שמונה על ידי הנשיא קלווין קולידג' ב-1924 למנהל לשכת החקירות (קודמו ההיסטורי של ראש ה-FBI), היה המנהל שכיהן במשך התקופה הארוכה ביותר – משנת 1935, כאשר קיבל התפקיד את שמו הנוכחי, ועד למותו בשנת 1972.

בתגובה לאורך כהונתו החריג של הובר ובצל פרשת ווטרגייט, בשנת 1976 תיקן הקונגרס של ארצות הברית את "חוק הפשיעה המקיף של 1968", והגביל את כהונת ראש ה-FBI לעשר שנים בנימוק "תקופת כהונה חריגה באורכה, שנועדה להגן על המנהל מלחצים פוליטיים". כלל זה בוטל על ידי הסנאט עבור רוברט מולר ב-27 ביולי 2011, בשל חששות ביטחוניים חמורים באותה תקופה. מאז 1976 ראשי ה-FBI אמורים לכהן כהונה מלאה בת עשר שנים אלא אם הם מתפטרים, נפטרים או מפוטרים. בפועל, מאז הובר, רק מולר השלים כהונה של עשר שנים ואף כיהן תריסר שנים באישור הקונגרס.

נשיא ארצות הברית רשאי לפטר את מנהל ה-FBI. לאחר פיטורין ולפני אישור מחליף על ידי הסנאט, סגן המנהל משמש באופן אוטומטי כממלא מקום. מינויו של סגן המנהל אינו מינוי נשיאותי ואינו מחייב אישור הסנאט. הנשיא יכול למנות מנהל זמני עד לאישור הסנאט או להגיש מועמד לתפקיד הקבוע.

 נושאי התפקיד לדורותיהם 
 מנהלי לשכת החקירות (1908–1935) 
+מנהלי לשכת החקירות (BOI)מס'בעל התפקידתחילת כהונהסיום כהונהתחת הנשיא/ים1100px|מרכזסטנלי פינץ'26 ביולי 190830 באפריל 1912תאודור רוזוולט2100px|מרכזא. ברוס בילאסקי30 באפריל 191210 בפברואר 1919וודרו וילסון -100px|מרכזויליאם א. אלן10 בפברואר 191930 ביוני 1919וודרו וילסון3100px|מרכזויליאם פלין1 ביולי 191921 באוגוסט 1921וורן הרדינג4100px|מרכזויליאם ג'. ברנס22 באוגוסט 192110 במאי 1924קלווין קולידג'5100px|מרכזג'ון אדגר הובר10 במאי 192430 במאי 1935הרברט הוברפרנקלין דלאנו רוזוולט

 מנהלי לשכת החקירות הפדרלית (מאז 1935) 
+ראשי ה-FBIמס'בעל התפקידתחילת כהונהסיום כהונהתחת הנשיא/ים1100px|מרכזג'ון אדגר הובר30 במאי 19352 במאי 1972פרנקלין דלאנו רוזוולטהארי טרומןדווייט אייזנהאוארג'ון פיצג'רלד קנדילינדון ג'ונסוןריצ'רד ניקסון -100px|מרכזקלייד טולסון2 במאי 19723 במאי 1972 -100px|מרכזל. פטריק גריי3 במאי 197227 באפריל 1973 -100px|מרכזויליאם רקלשאוס27 באפריל 19739 ביולי 19732100px|מרכזקלרנס קלי9 ביולי 197315 בפברואר 1978ג'רלד פורדג'ימי קרטר -100px|מרכזג'יימס אדמס15 בפברואר 197823 בפברואר 19783100px|מרכזויליאם ובסטר23 בפברואר 197825 במאי 1987ג'ימי קרטררונלד רייגן -100px|מרכזג'ון אוטו25 במאי 19872 בנובמבר 19874100px|מרכזויליאם סשנס2 בנובמבר 198719 ביולי 1993ג'ורג' הרברט ווקר בושביל קלינטון -100px|מרכזפלויד קלארק19 ביולי 19931 בספטמבר 19935100px|מרכזלואיס פרי1 בספטמבר 199325 ביוני 2001 -100px|מרכזתומאס פיקארד25 ביוני 20014 בספטמבר 2001ג'ורג' ווקר בוש6100px|מרכזרוברט מולר4 בספטמבר 20014 בספטמבר 2013ג'ורג' ווקר בושברק אובמה7100px|מרכזג'יימס קומי4 בספטמבר 20139 במאי 2017ברק אובמהדונלד טראמפ -100px|מרכזאנדרו מקייב9 במאי 20172 באוגוסט 20178100px|מרכזכריסטופר ריי2 באוגוסט 201719 בינואר 2025דונלד טראמפג'ו ביידן -100px|מרכזפול אבייט19 בינואר 202520 בינואר 2025דונלד טראמפ -100px|מרכזבריאן דריסקול20 בינואר 202521 בפברואר 20259מרכז|133x133 פיקסליםקאש פאטל21 בפברואר 2025מכהן

 סדר הירושה 
סדר הירושה של ראש ה-FBI הוא כדלקמן:

 סגן ראש ה-FBI
 סגן שותף לראש ה-FBI
 עוזר המנהל הבכיר של אגף הביטחון הלאומי
 עוזר המנהל הבכיר לפשיעה, סייבר, תגובה ושירותים ביוסטון שבטקסס
 עוזר המנהל של אגף לוחמה בטרור
 עוזר המנהל של אגף מודיעין נגדי
 עוזר המנהל בסניף וושינגטון הבירה
 עוזר המנהל בסניף ניו יורק
 עוזר המנהל בלוס אנג'לס

 פיטורים 
 ויליאם סשנס 
מעט לפני שביל קלינטון הושבע לנשיאותו ב-20 בינואר 1993, הועלו נגד סשנס טענות להפרות אתיות. דו"ח מאת התובע הכללי היוצא ויליאם בר שהוצג למחלקת המשפטים של ארצות הברית באותו חודש על ידי המשרד לאחריות מקצועית, כלל ביקורת על כך שסשנס השתמש במטוס ה-FBI כדי לבקר את בתו במספר הזדמנויות, וכן על כך שהתקין מערכת אבטחה בביתו על חשבון הממשלה. ג'נט רינו, התובעת הכללית בממשל קלינטון, הודיעה כי סשנס הפגין "ליקויים חמורים בשיקול הדעת".

אף על פי שסשנס הכחיש כי פעל שלא כשורה, הופעל עליו לחץ להתפטר בראשית יולי, כאשר היו שטענו כי הנשיא קלינטון נתן לו הזדמנות לפרוש בצורה מכובדת. סשנס מיאן וגרס כי לא עשה דבר פסול, והתעקש להישאר בתפקידו עד שיאושר מחליפו. כתוצאה מכך, הנשיא קלינטון פיטר את סשנס ב-19 ביולי 1993, חמש וחצי שנים לאחר שהחל כהונה בת עשר שנים. ההסבר הפומבי של קלינטון היה שאבד האמון בהנהגתו של סשנס, וכי התובעת הכללית דאז, רינו, המליצה על הפיטורים.

קלינטון מינה את לואי פרי לראש ה-FBI ב-20 ביולי. סגן ראש ה-FBI, פלויד קלארק, שלטענת סשנס חתר תחתיו ופעל להדחתו, שימש כמנהל בפועל עד 1 בספטמבר 1993, עת אושר מינויו של פרי לתפקיד.

 ג'יימס קומי 
ממוזער|מכתב הפיטורים של ראש ה-FBI ג'יימס קומי
ב-9 במאי 2017 פיטר הנשיא דונלד טראמפ את ראש ה-FBI ג'יימס קומי בהמלצת התובע הכללי של ארצות הברית ג'ף סשנס וסגנו רוד רוזנשטיין. המזכר של רוזנשטיין לסשנס מתח ביקורת על התנהלותו של קומי בחקירת המיילים של הילרי קלינטון. עם זאת, מקורות אנונימיים רבים דיווחו לכלי התקשורת כי טראמפ ובכירים נוספים ביקשו אישית לפטר את קומי. קומי פוטר לאחר שביקש תוספת תקציב לחקירת התערבות רוסיה בבחירות לנשיאות ארצות הברית ב-2016. חברי קונגרס רבים, בעיקר מהמפלגה הדמוקרטית, הביעו דאגה מהפיטורים וטענו כי הם עלולים לפגוע באמינות החקירה.

הפיטורים של קומי עוררו סערה ציבורית, והם אף כונו על ידי פרשנים פוליטיים כמעשה מושחת. כלי תקשורת השוו את המהלך ל"טבח מוצאי השבת" – בו פוטר התובע המיוחד ארצ'יבלד קוקס על ידי הנשיא ריצ'רד ניקסון, בזמן שחקר את פרשת ווטרגייט, וכן לפיטוריה של התובעת הכללית בפועל סאלי ייטס בינואר 2017.

במכתב הפיטורים של קומי, טען טראמפ כי קומי הבהיר לו "בשלושה מקרים נפרדים שהנשיא אינו נתון לחקירה", טענה שקומי אישר לאחר מכן בעדותו בסנאט תחת שבועה. עם זאת, דיווחים רבים של כלי תקשורת, שהתבססו על מספר מקורות, סתרו זאת. על פי הדיווחים, טראמפ דיבר בגלוי על כוונתו לפטר את קומי לפחות שבוע לפני הפיטורים. הן טראמפ והן מנהיגים דמוקרטים מתחו ביקורת על שיקול דעתו של קומי. טראמפ אף כעס על כך שקומי לא תמך בטענתו כי הנשיא ברק אובמה צותת למשרדיו במהלך הבחירות לנשיאות ארצות הברית 2016, והיה מתוסכל כאשר קומי חשף בעדות בסנאט את היקף חקירת המודיעין הנגדי לגבי מאמצי רוסיה להשפיע על הבחירות לנשיאות ב-2016. כמו כן, טראמפ סבר כי קומי מקדיש תשומת לב רבה מדי לחקירת רוסיה ולא מספיק למניעת הדלפות מתוך הממשל. ב-8 במאי 2017 הורה טראמפ לסשנס ולרוזנשטיין להציג בכתב נימוקים לפיטוריו של קומי. המסמך הועבר לטראמפ כהמלצה לפטר את קומי למחרת היום, והוא אכן פוטר.

קומי גילה על פיטוריו דרך דיווחי חדשות בטלוויזיה בזמן שנשא נאום בפני סוכנים במשרד השטח של ה-FBI בלוס אנג'לס. מיד לאחר מכן עזב לוושינגטון הבירה ונאלץ לבטל את נאומו המתוכנן באותו ערב באירוע גיוס ל-FBI בגילדת הבמאים של אמריקה. בהיעדר ראש ה-FBI, סגן המנהל אנדרו מקייב הפך אוטומטית לראש ה-FBI בפועל, ושירת בתפקיד עד אשר כריסטופר ריי אושר לתפקיד.

 קישורים חיצוניים 

 הנהגה ומבנה, באתר ה-FBI 


 הערות שוליים 

*